VMware

VMware היא חברת תוכנה המפתחת תוכנות הדמיה (וירטואליזציה). משמעות ה-VM בשם החברה הוא Virtual Machine (מכונה וירטואלית). נכון להיום VMware מחזיקה כ 80 אחוזים מנתח שוק הווירטואליזציה[דרוש מקור]. החברה נוסדה ב-1998 ונרכשה על ידי EMC ב-2004 ב-625 מיליון דולר. ב-14 באוגוסט 2007, הנפיקה EMC כ-15% ממניות VMWare לציבור, בהותירה בידה את יתר המניות. בשנת 2008 רכשה החברה את הסטארט-אפ הישראלי B-Hive, המספק פתרון המאפשר לעקוב אחר ביצועי מערכות בסביבות וירטואליות, והפכה אותו למרכז המחקר ופיתוח שלה בישראל. נכון לדצמבר 2009 המרכז בהרצליה מעסיק 70 עובדים. מנכ"ל החברה מספטמבר 2012 הוא פט גלסינגר, ועם פרישתו הצפויה בפברואר 2021 יחליף אותו סמנכ"ל הכספים בחברה, זיין רואו (Zane Rowe). בשנת 2019 החברה רכשה את חברת תוכנה "Carbon Black". בחודש מאי 2022 הודיע ענקית השבבים ברודקום על כוונתה לרכוש את החברה בעסקת מזומן ומניות בסך 61 מיליארד דולר. vSphere - שם כולל לחבילת תוכנה המכילה בתוכה המון תתי תוכנות (כגון: esxi, Vcenter, Vsphere client ועוד..), בדרך כלל כשמדברים על vsphere מתכוונים ל-vsphere client, אפליקציית לקוח המשמשת לניהול vCenter, ESXi ועוד. vCenter - מוצר בפני עצמו אותו נדרש לרכוש בנפרד, מאפשר ניטור וניהול של שרתי ESXI מרובים, כלומר במקום להתחבר לכל שרת ESXI בזמן נתון, ניתן לנהל שרתים מרובים מאותו הממשק (vSphere Client). VMware Workstation - (יצא לשוק בשנת 1999) - תוכנה זו מאפשרת להריץ מספר מערכות ההפעלה וירטואליות (המיועדות לפלטפורמת x86 או x86-64) על מחשב PC בודד, בו-זמנית. תוכנה זו אינה מערכת הפעלה, אלא יישום שרץ על השרת. התוכנה יכולה לרוץ על סביבת חלונות וגם על סביבת לינוקס. התוכנה חינמית ונחשבת מהפחות מוצלחות של החברה. הרעיון של התוכנה הזו הוא שניתן יהיה להריץ מערכת הפעלה נוספת על המחשב האישי, ולכן גרסה זו אינה נפוצה בשרתים. מאחר שמדובר על המשתמש הביתי, המערכת עוד רחוקה מלהיות יציבה בשרתים ומי שמריץ מערכת זו יודע על המון קריסות של היישום בשרתי ייצור. VMware ESX - מערכת הפעלה עצמאית (מבוססת Unix, על לינוקס 2.6 Red-Hat), היתרון העצום של ESX על המתחרות היא שימוש מזערי במשאבי מערכת לטובת מערכת ההפעלה מה שמאפשר להקצות משאבים רבים יותר למערכות הווירטואליות. למעשה ב-VMWARE טוענים שהפקודות והבקשות לא עוברות דרך מערכת ההפעלה כאשר שרת וירטואלי פונה לחומרה, אלא הפקודות מבוצעות ישירות על החומרה בדומה לשרת ייעודי. לטענתם השרת הווירטואלי פונה למערכת ההפעלה בבקשות כלשהן, ומערכת ההפעלה מקצה לשרת הווירטואלי זמן ונפח עבודה מול רכיב החומרה, ולאחר מכן השרת הווירטואלי פונה ישירות לרכיב החומרה מבלי צורך בשכבה נוספת של עיבוד נתונים. בכך מערכת ההפעלה אינה עובדת קשה אלא רק מגשרת בין הצדדים ולאחר מכן מרפה ונותנת להם לתקשר. לכן מערכת ה-ESX קטנה ולא זללנית, ואפילו יש גרסאות שלה שהן 32 ביט ועדיין ניתן להריץ עליהן שרתים וירטואליים 64 ביט. המערכת מבוססת LINUX והיא אחת המערכות היציבות והטובות בעולם הווירטואליזציה. VMware ESXI - גרסה קלה של ה-ESX, מערכת קטנה יותר ומוגבלת יותר, המדברת ישירות עם החומרה. המערכת חינמית וניתנת לארגונים ולעסקים במטרה שכשיגדלו ירכשו את ה-ESX, מבחינת הווירטואליזציה היא זהה ל-ESX. כאשר הושקה גרסה 5 של הפלטפורמה, גרסת ה-ESX של השרתים הופסקה, והגרסה הקיימת לשרתים היא רק ESXi. VMware Fusion - (יצא לשוק בשנת 2007) - תוכנה זו מאפשרת לסנכרן בין תוכנה בחלונות, להעבירה ולהציגה ישירות במק במצב וירטואלי, תוכנה זו מיועדת למחשבי MAC (של APPLE) אשר מריצים עליהם מערכת הפעלה OS X, ובדרך כלל משתמשים עובדים איתה כדי להתקין מערכת הפעלה של WINDOWS למען יוכלו לעבוד בקלות עם תוכנות כמו OFFICE וכולי. VMware Player - תוכנה זו נועדה למשתמשים שאינם בעלי רישיון לשימוש בתוכנות VMware Fusion או VMware Workstation, ומאפשרת להריץ מכונות וירטואליות שנוצרו מבעוד מועד. במקור לא ניתן היה ליצור מכונות וירטואליות באמצעות תוכנה זו, אך הגבלה זו הוסרה בגרסה 3.0.1. מכונה וירטואלית וירטואליזציה מחשוב ענן מדיה וקבצים בנושא VMware בוויקישיתוף אתר האינטרנט הרשמי של VMware (באנגלית) VMware, ברשת החברתית פייסבוק VMware, ברשת החברתית אקס (טוויטר) VMware, ברשת החברתית אינסטגרם VMware, סרטונים בערוץ היוטיוב מידע עסקי על חברת VMware באתרים Yahoo! Finance • MarketWatch • CNN Money • Bloomberg Business (באנגלית) VMware, בגוגל פיננסים VMware, באתר Crunchbase (באנגלית) VMware, באתר EDGAR של הודעות ל-SEC (באנגלית) EMC Completes Acquisition of VMware סרגיי וסצ'ונוק, רוכבת על ענן: מה הפך את חברת VMware להשקעה מעניינת?, באתר גלובס, ‏11 בפברואר 2020 VMware Completes Acquisition of B-hive Networks יניב הלפרין, עד שיימצא מחליף: זיין רואו, סמנכ"ל הכספים, מונה למנכ"ל VMware, "אנשים ומחשבים", 14 בינואר 2021 ליטל סמט, העסקה השלישית בגודלה בענף הטכנולוגיה: ברודקום רוכשת את VMware ב-61 מיליארד דולר, באתר כלכליסט, 26 במאי 2022